कक्राझार जिल्लानि गसाइगाव महकुमानि सिङाव थानाय 5 नं सराइबिल बियाबनि सिङाव थानाय गसाइगाव (हाब्रुबिल) इउ. एन. गेलेग्रा फोथारनिफ्राय सरायबिल ब्ल’क इउपिपिएलनि बानजायनायाव मोनसे आथिंजों हानजा सुरनाय हाबाफारि जानानै थाङो। बे हाबाफारिया 5 नं सरायबिल बियाबनि इउपिपिएलनि बिजाथि सिला बसुमातारीनि दैदेननायाव इउ. एन (हाब्रुबिल) गेलेग्रा फोथारनिफ्राय जानानै गसाइगाव सहरजों हाबनानै दलगावजों गिदिंनानै गसाइगाव जिल्ला इउपिपिएल मावख’आव जोबथाफैयो। बे हाबाफारियाव इउपिपिएलनि गोबां दैदेनगिरि आरो इउपिपिएलनि दोलोखौ मोजां मोनग्रा गुबुन-गुबुन हारि- माहारिफोरा ज’ज’यै बाहागो लानानै सोलायनांगौनि स्ल’गान होनानै हानजा सुरो। आरो बेनि गेजेरजोंनो बिजाथि बेबादि बुंथियो दि सोलायनांगौनि थाखाय बे हानजा सुरनायखौ लादों। आरो सिगांनिफ्राय गावखौ मोजां मोनग्रा रायजोफोरा गोबांसिन देरहानाया रोखा जाबाय होननानै बिथाङा बुंथियो।